Ο **Σέντρικ "Σεντ" Σίμονς** ή απλά Σίμονς (Σάρλοτ (Βόρεια Καρολίνα), 3 Ιανουαρίου 1986) είναι επαγγελματίας Αμερικανός με Βουλγαρική υπηκοότητα καλαθοσφαιριστής. Έχει πραγματοποιήσει διεθνείς συμμετοχές με την Εθνική Ομάδα μπάσκετ της Βουλγαρίας. Έχει ύψος 2,06 μέτρα και αγωνίζεται τόσο σαν πάουερ φόργουορντ όσο και σαν σέντερ.

Σταδιοδρομία
------------

Ο Σέντρικ Σίμονς ξεκίνησε τη μπασκετική του καριέρα παίζοντας στο κολλεγιακό πρωτάθλημα με τη φανέλα των Νιού Όρλεανς Πέλεκανς, έχοντας κατά μέσο όρο σε κάθε παιχνίδι 11.8 πόντους, 6.3 ριμπάουντ, 1.7 ασίστ και 2.5 τάπες.

Στις 29 Σεπτεμβρίου του 2007, ο Σίμονς μεταπήδησε στο NBA και συγκεκριμένα στην ομάδα των Κλίβελαντ Καβαλίερς. Λίγους μήνες αργότερα είχε ένα σύντομο πέρασμα από τη Ρίο Γκράντε Βάλει Βάιπερς, ενώ στις 21 Φεβρουαρίου του 2008, ο Σίμονς μετεγγράφη στους Σικάγο Μπουλς. Λίγο καιρό αργότερα μεταπήδησε στην Αιόβα Ένερτζι, ενώ στις 18 Φεβρουαρίου του 2009, ο Σίμονς πήρε μεταγραφή για τους Σακραμέντο Κινγκς.

Στις 4 Δεκεμβρίου του 2009, ο Σέντρικ Σίμονς πήρε μεταγραφή στην Αϊντάχο Σταμπίντ, ενώ το τέλος της σεζόν 2009-10 τον βρήκε να αγωνίζεται στην Κίνα και συγκεκριμένα στους Ντόνγκουαν Λέοπαρντς. Το καλοκαίρι του 2010 μεταπήδησε για πρώτη φορά στην καριέρα του στην Ελλάδα αγωνιζόμενος για ένα χρόνο στην Καβάλα. Τον αμέσως επόμενο χρόνο πήρε μεταγραφή για την Ισπανική Εστουδιάντες, ενώ το 2012 μεταπήδησε στην Ιταλία όπου αγωνίστηκε με τα χρώματα της Ενέλ Μπρίντιζι.

Το καλοκαίρι του 2013 επέστρεψε στην Ελλάδα, αυτή τη φορά για χάρη του Ολυμπιακού. Όντας Πρωταθλητής Ευρώπης για τη σεζόν 2012-13, ο Ολυμπιακός αγωνίστηκε ενάντια στην Πινιέιρος Σκάι σε διπλό τελικό για την κατάκτηση του Διηπειρωτικού Κυπέλλου στο μπάσκετ. Μετά από δύο νίκες σε ισάριθμους αγώνες, ο Ολυμπιακός κατέκτησε το Διηπειρωτικό Κύπελλο, και ο Σίμονς τον πρώτο του διεθνή τίτλο. Στις 4 Νοεμβρίου 2014, αποτέλεσε παρελθόν από τους ερυθρόλευκους.

Το 2014 επιστρέφει για λίγο στην ιταλική Ενέλ Μπρίντιζι. Στις 8 Αυγούστου 2015 υπογράφει στην τουρκική Γκαζιαντέπ, ωστόσο φεύγει ένα μετά δίχως να αγωνιστεί σε επίσημο παιχνίδι.

Στις 28 Ιανουαρίου 2016, υπογράφει στην Μακάμπι Τελ Αβίβ και μένει εκεί μέχρι τις 12 Φεβρουαρίου.

Στις 27 Νοεμβρίου 2016 υπογράφει στην Κάλεβ από την Εσθονία. Με την Κάλεβ κατακτά το πρωτάθλημα Εσθονίας για το 2017 και στο τέλος ανανεώνει για μια ακόμη σεζόν.

Από το 2019 μέχρι το 2020 αγωνίστηκε στην Ιαπωνία.

Διεθνείς συμμετοχές
-------------------

Ο Σέντρικ Σίμονς είναι διεθνής με την εθνική ομάδα καλαθοσφαίρισης της Βουλγαρίας. Μάλιστα, συμμετείχε στα προκριματικά του Ευρωμπάσκετ του 2013 όπου είχε κατά μέσο όρο 10.4 πόντους, 8.3 ριμπάουντ και 1.3 μπλοκ ανά παιχνίδι.

Τίτλοι
------

#### Συλλογικοί

* 1x Διηπειρωτικό Κύπελλο: (2013)
* 1x Πρωτάθλημα Εσθονίας: (2017)

#### Ατομικοί

* Ελληνικό All-Star Game: (2011)
* Πρώτος στα ριμπάουντ στο Ελληνικό Πρωτάθλημα: (2011)
* Πρώτος στις τάπες στο Ελληνικό Πρωτάθλημα: (2011)
* Εσθονικό All Star Game: (2018)

Εξωτερικοί σύνδεσμοι
--------------------

* Ανακοινώθηκε ο Σίμονς από τον Ολυμπιακό

  

  


|  |  |  |  |  |
| --- | --- | --- | --- | --- |
| 

| π • σ • ε
Ολυμπιακός - Πρωταθλητής Ηπείρων Μπάσκετ 2013 |
| --- |
|  |
|  | 
**4** Πέτγουεϊ  · **6** Ντάνστον  · **7** Σπανούλης (MVP)  · **8** Περπέρογλου  · **10** Σλούκας  · **12** Σίμονς  · **14** Μπέγκιτς  · **15** Πρίντεζης  · **16** Αγραβάνης  · **17** Μάντζαρης  · **19** Κατσίβελης  · **24** Λοτζέσκι  · **C** Μπαρτζώκας |

 |

Παραπομπές
----------

1. ↑  «Παρελθόν για τον Ολυμπιακό ο Σίμονς». *www.enikos.gr*. Ανακτήθηκε στις 17 Απριλίου 2020.
2. ↑  «Στην Γκαζιάντεπ ο Σίμονς». *Eurohoops*. 8 Αυγούστου 2015. Ανακτήθηκε στις 17 Απριλίου 2020.
3. ↑  «Τέλος από την Γκαζιαντέπ ο Σίμονς!». *sport-fm.gr*. Ανακτήθηκε στις 17 Απριλίου 2020.
4. ↑  Ιαν. 2016 10:35, Επιμέλεια: Αλέξανδρος Τρίγκας Δημοσίευση: 26. «Στη Μακάμπι ο Σέντρικ Σίμονς». *www.sport24.gr* (στα Αγγλικά). Ανακτήθηκε στις 17 Απριλίου 2020.
5. ↑  «Πάει Εσθονία ο Σίμονς». *sport-fm.gr*. Ανακτήθηκε στις 17 Απριλίου 2020.
6. ↑  «Νέο συμβόλαιο στην Κάλεβ ο Σίμονς, προ 3ετίας παίκτης του Ολυμπιακού». *Eurohoops*. 3 Αυγούστου 2017. Ανακτήθηκε στις 17 Απριλίου 2020.